NoeFlandre/osm-polygon-wikidata-only huggingface dataset:
ОШ „Бранко Ћопић” Раковица

ОШ „Бранко Ћопић једна је од основних школа у Раковици, у насељу Видиковац. Основана је 1985. године, а налази се у улици Видиковачки венац 73. Историјат Школа је основана 2. септембра 1985. године, а званично отворена 14. октобра исте године у оквиру свечаности поводом Дана ослобођења Раковице. Школу је отворио Ратко Бутулија, тадашњи потпредседник Скупштине града Београда. Радови на уређењу школског двришта окончани су крајем септембра 1985. године. Тадашњи председник СО Раковица, Радомор Цмиљановић донео је одлуку да се на Видиковцу сагради школа, а одлука је донета почетком 1983. године. Школу је пројектовала архитекта Снежана Бонић, извођач радова било је грађевинско предузеће „Трудбеник” из Београда, а инвеститор општина Раковица. Зграда без намештаја коштала је 30.000.000,00 ондашњих динара. Камен темељац за изградњу објекта положен је 7. априла 1984. године, а изградња је трајала годину и по дана. Зграда је изграђена у фасадној цигли са белим куполама у кровној конструкцији и разликовала се по архитектури од школа у Београду. Саграђена је већим делом у три нивоа, садржала је 32 учионице, широке холове, фискултурну салу, трпезарију, 19 мањих кабинета за потребе наставника, библиотеку, зборницу и просторије за административне потребе. У регистар школа је званично уписана 12. марта 1986. године у тадашњој улици Партизанска 73. Школа је површине 6.388 m2, док је школско двориште површине 22.579 m2. Школа данас Године 2007. у оквиру школског дворишта направљени су спортски терени, а 2010. године захваљујући Секретаријату за стамбено—комуналне послове — Управи за енергетику, терени су осветљени. Школа је располагала мини-пич тереном за мали фудбал, донацијом УЕФА-е, који је био у лошем стању, али је крајем 2011. и почетком 2012. реконструисан у мултифункционални терен. Током пролећа 2011. године Градско зеленило Београд уклонило је 8 сувих садница и орезало преко 250 стабала дрвећа. На платоу испред улаза у школу је током лета 2011. појачано осветљење. Школа данас располаже са 5.504,83 m2 простора односно: 29 учионица, 19 наставничких кабинета, 4 канцеларије, зборницом, библиотеком, 2 радионице за техничко образовање, медијатеком, 19 санитарних чворова, 2 купатила, фискултурном салом, 2 посебне просторије (архива и разглас), амбулантом, 2 магацина, 2 свлачионице, подстаницом и склоништем. Наставу похађа више од 1400 учесника. Референце Спољашње везе Званични веб-сајт ОШ „Бранко Ћопић” на сајту planplus.rs
ОШ „Васа Чарапић” Београд

ОШ „Васа Чарапић” се налази у Београду, градској општини Вождовац. Основана је 1873. године, а име је добила по војводи из Првог српског устанка - Васи Чарапићу. Историја Прва школа у Белом Потоку изграђена је 1873. године углавном средствима сељака. Прва школска зграда била је веома скромна, са само једним учитељем. Друга школска зграда изграђена је у периоду између 1909-1910. године. То је била знатно већа и модернија грађевина са бољим условима за школовање деце. Такође је изграђена добровољним прилозима мештана, али и продајом старе зграде и њене имовине. Нова школа имала је укупно 15 учитеља, који нису сви били из Белог Потока, а неки од њих школовани су у иностранству. Најновија школа у селу изграђена је 1984. године. У овој модерној згради и данас се налази школа која поседује све услове за савремено извођење наставе. О школи Школа има укупно 39 одељења (2 издвојена и 1 комбиновано одељење), рад је организован у једној смени. Страни језици који се уче су: енглески и француски. Школа има од 501 до 1000 ученика. Ученицима је на располагању велики број секција: литерарна, хорска, стонотениска, ватрогасна, шаховска итд. Референце Спољашње везе Званичан сајт
ОШ „Веселин Маслеша” Београд

ОШ „Веселин Маслеша” је школа која се налази у Београду у градској општини Вождовац. Изграђена је 1963. године. Историја Првобитан приједлог за име школе је био "Иван Милутиновић", међутим тај приједлог је одбијен јер је већ постојала школа са тим називом. Наредни приједлог је прихваћен од стране комисије, тако да школа од 1964. носи назив ОШ „Веселин Маслеша” по новинару, револуционару и народном хероју Веселину Маслеши. О школи Школа има 850 ученика распоређених у 32 одјељења редовне наставе и 4 групе продуженог боравка. Два одјељења раде по међународном пројекту „Корак по корак“. Наставу држи 57 наставника. Са високом стручном спремом је 32, са вишом 21, са средњом 4. Школа има секретара и стручне сараднике: психолога, педагога и библиотекара са високом стручном спремом, две финансијска радника, 13 запослених на одржавању чистоће и уређености школе. Настава се одвија у 24 учионице – кабинета. Сала за физичко, трпезарија, библиотека са малом читаоницом, стоматолошка ординација такође су саставни дио школске зграде. Спортски терен и паркинг је асфалтиран и обележен тако да ученици радо бораве напољу. Школски парк је мјесто за игру у топлим љетњим данима и припрема се његово потпуно реновирање и преуређење. Страни језици који се уче у школи су енглески, њемачки и руски. Референце Спољашње везе Званични веб-сајт
ОШ „Вељко Дугошевић” Београд

Основна школа Вељко Дугошевић се налази у Београду на Звездари. Основана је 1936. године, а данашња зграда се налази у улици Милана Ракића бр.41, недалеко од VI београдске гимназије, стадиона Хајдука и Градске болнице. Основна школа Вељко Дугошевић поседује две зграде, од којих је мања намењена деци која иду у први и други разред, а велика зграда служи за образовање ученика од 3-8. разреда у две смене. Референце Спољашње везе Званична веб презентација школе
ОШ „Влада Обрадовић Камени” Нови Београд

Основна школа „Влада Обрадовић Камени“ налази се у насељу Ледине на Новом Београду. Школа носи име по народном хероју Југославије, Влади Обрадовићу Каменом. Историјат Основна школа „Влада Обрадовић Камени” основана је решењем Народног одбора Општине Нови Београд од 14. септембра 1961. године, а званично почела да ради 20. септембра исте године, под називом Основна школа „Ледине”. Почетком рада школе настава је организована од 1 до 6. разреда за 207 ученика, а реализовала су је девет учитеља и наставника. Први Школски одбор је оформљен 25. децембра 1961. године и имао је девет чланова. Број ученика се стално повећавао, тако да је до 1966. године нарастао до 521, што је највиши забележени број у постојању школе и што је овако малу школу натерало да рад организује у три смене за 17 одељења. Датума 15. априла 1966, школа је добила ново име, „Влада Обрадовић Камени”, по народном хероју из Доњег Срема. Школа је од свог оснивања била отворена за сарадњу са другим школама, институцијама од значаја за образовање, установама културе, ђачким родитељима, локалном средином и заједницом, а све у циљу усавршавања и обогаћивања образовно васпитних задатака. О школи Данас школа има 378 ученика, од 1 до 8. разреда распоређених у 18 одељења, једну хетерогену групу продуженог боравка и функционише на 1596 метара квадратних, инфраструктурно добро опремљених. Школа у свом саставу има и библиотеку, која ради у солидним условима као и продужени боравака за ученике. ОШ „Влада Обрадовић Камени“ обухвата подручје новобеоградске општине Ледине. Насеље је веома разнолико по националној структури, па школу похађају деца српске, ромске и албанске популације. Референце Спољашње везе Званични веб-сајт Основна школа „Влада Обрадовић Камени“ на сајту Едукација
ОШ „Вожд Карађорђе” Сурчин

Основна школа „Вожд Карађорђе“ једна је од основних школа у општини Сурчин, граду Београду. Налази се у насељу Јаково, у Бољевачкој улици 2. Име је добила по Карађорђу Петровићу, вођи Првог српског устанка и родоначелнику династије Карађорђевића. Школа је основана 1786. године на простору војне границе Аустроугарска монархије. У непосредној близини школе налази се средњовековни манастир Фенек, где је Вожд Карађорђе боравио након Првог српског устанка. Стари део школске зграде сазидан је 1954. године, а нови дорађен 1991. године. Данас школу похађа више од 500 ученика, који су распоређени у 23 одељења, а настава се одвија у две смене. Школа поседује 6 класичних учионица, 13 кабинета, фискултурну салу и неколико специјализованих учионица. Као дан школе прославља се 24. мај, а у данашњој згради школа постоји од 1963. године и од тада носи име вође Првог српског устанка. Референце Спољашње везе Званични веб-сајт ОШ „Вожд Карађорђе” на сајту planplus.rs
ОШ „Војвода Степа” Београд

ОШ „Војвода Степа” се налази у Београду, у општини Вождовац. Основана је 1894. године, а име је добила по српском војводи Степи Степановићу. Историја Основна школа „Војвода Степа“ у Кумодражу налази се на источном дијелу Вождовца на обронцима брда Торлак, после Авале највишим дијеловима Београда. На молбу општинских власти Кумодрашке општине упућене Министарству просвете донијето је рјешење о отварању школе у Кумодражу 1894. године. Први учитељ те школе је био Сима Благојевић. Школа је имала 15 ђака. Током времена број ђака се повећавао те је Министарство одобрило подизање нове зграде, на земљишту које је поклонио богати сељак Благоје Животић-Бајун. Школа је почела са радом 1910 године. За вријеме балканских ратова школа је непрекидно радила, али је за време Првог свјетског рата била затворена. У то време значајан печат школи је дала учитељица Наталија Домановић, жена сатиричара Домановића. Током одбране Београда 1915 године,. Штаб команде одбране којим је руководио генерал Михајло Жибковић — Гвоздени био је смјештен у згради школе. Током Другом свјетском рату школа је радила до 1943. године када је претворена у болницу. У послијератном периоду школа је наставила са радом, мијењали су се учитељи, а одлуком НО Среза београдског 1950/51. основана је и нижа гимназија. Њен први директор је био Драгослав Миленковић. Прва генерација од 27 ученика завршила је осми разред 1954. године када је њен директор био Спасоје Гутовић. Одлуком НОО Вождовца 1957. године школа добија име „Војвода Степа Степановић“ по прослављеном команданту Друге народне армије рођеног у Кумодражу. Одлуком школског одбора 1960. године први пут се као дан школе прославља 13. март, датум рођења војводе Степе. О школи Ова школа се налази на простору од 1,7 ha. Настава се обавља у двије приземне школске зграде. У ову школу иде 802 ученика. Продужени боравак је организован за ученике првих и других разреда. Сваке године школа је учесник великог броја такмичења под окриљем Министарства а и других. Референце Спољашње везе Званичан сајт
ОШ „Данило Киш” Београд

Основна школа „Данило Киш” налази се у општини Вождовац, на подручју града Београда. Школа носи име српског књижевника и дописног члана САНУ-а, Данила Киша. Историјат Школа је основана 2014. године и спада у једну од најмлађих школа у Београду. О школи Поред редовне наставе, која може да се организује полудневно и целодневно, у школи се организује допунска, додатна и припремна настава. За ученике са сметњама у развоју и инвалидитетом, остварује се додатна подршка у складу са индивидуалним образовним планом. Настава се изводи у школским учионицама, кабинетима, радионици, фискултурним салама, школском дворишту или и на неком спортском терену, парку, културној институцији ван школе. Наставу похађа око 1900 ученика, распоређених у 70 одељења, о којима брине око 120 запослених. Страни језици који се уче у школи су енглески, немачки и У склопу ваннаставних активности, организован је рад секција: историјска, биолошка, математичка, млади географи и драмско-рецитаторска секција. Настава се одвија у преподневној смени. Површина зграде где се одвија настава и остали програм у школи износи 5.509 метара квадратних. Дан школе се слави 22. фебруара, дан рођења Данила Киша. Референце Спољашње везе Званични веб-сајт Архивирано на веб-сајту Wayback Machine (3. јануар 2020) ОШ „Данило Киш” на сајту Едукација
ОШ „Доситеј Обрадовић” Београд

Основна школа „Доситеј Обрадовић” налази се у Београду, на територији градске општине Вождовац. Име носи по српском просветитељу, филозофу, реформатору и књижевнику, Димитрију „Доситеју” Обрадовићу. Историјат На Ђурђевдан 1927. године, на некадашњој периферији града Београда, подигнут је темељ најстарије школе на предратном Душановцу. Након годину дана, тадашњи министар просвете, Милан Грол, отавара званично њена врата и даје јој назив „Школа на Душановцу”. Ову грађевину чиниле су 34 простране, светле и чисте учионице. У школској 1928/29, школа је имала 12 одељења и 693 ученика. У оквиру школе је постојало обданиште и амбуланта. „Школа на Душановцу” 1931. постаје Основна школа „Доситеј Обрадовић”. Иако је рад у њој обављан у веома тешким просторним условима и у три смене, вођена је врло интензивна, планска и организована акција на осавремењивању наставног процеса - прати се и проучава савремена педагошка литература, врши се размена искустава са школама широм Југославије, уводи се у наставу коришћење трофејног 15-милиметарског кинопројектора, магнетофона, дијапројектора, стручне и дечје литературе. Поред редовне наставе у школи су се одвијале и друге активности. Школске 1956/57. покренуто је издавање школског листа „Будућност”, најстаријег школског листа у Србији. Три године касније школа је добила и сопствену штампарију. Године 1962, ученици прелазе у нову велику зграду, са кабинетима, фискултурном салом и парним грејањем. Обезбеђени су просторни и наставно-образовни услови за редовне наставне и ваннаставне активности. Ученици су посебно истицали у ликовним и литерарним радовима. Школски лист „Будућност” је добио Октобарске награде града Београда 1971. и 1981. Појединачне Октобарске награде су освојене 1970. и 1973. године, а награда од УНИЦЕФ-а је добијена 1973. Школа се може похвалити и плодном сарадњом са многим школама из Србије и иностранства. Најдуже је трајала веза са ОШ „Иван Мажуранић” из Загреба. Основна школа „Доситеј Обрадовић” основана је као нова школа Одлуком Владе Републике Србије о оснивању од 20. јуна 2002. године. Ова одлука објављена је у „Службеном гласнику РС”. По истом, ученици основних школа Доситеј Обрадовић и Максим Горки, наставиће образовање у једној установи, школи, Доситеј Обрадовић у улици Војислава Нановића број 2. О школи Школа се истиче одличним условима за рад у великим и светлим учионицама и кабинетима. Настава физичког васпитања се држи у две фискултурне сале, спортском „балону” и на отвореним теренима у школском дворишту. У ђачкој кухињи се сваког дана припремају доручак, ужина и ручак. Настава се одвија у две смене, а у школи је организован и продужени боравак за млађе ученике. Страни језици који се уче у школи су енглески, руски и немачки језик. Школска библиотека поседује око 23.000 књига. Тренутно се настава одвија са 447 ученика у згради површине 4.775 метара квадратних. Референце Спољашње везе Званични веб-сајт ОШ „Доситеј Обрадовић” на сајту Едукација
ОШ „Доситеј Обрадовић” Чукарица

ОШ „Доситеј Обрадовић” налази у Београду, у градској општини Чукарица. Носи име по српском књижевнику Доситеју Обрадовићу. Основана је 1886. године а садашњи назив носи од 1952. године. Настава се изводи у 2 смјене. Школу похађа око 450 ученика распоређених у 19 одјељења. Језици који се уче су руски и енглески. Учионички простор задовољава тренутне потребе школе тако да су ученици распоређени тако да од 1. до. 4. разреда свако одјељење има своју учионицу, док је од 5. до 8. организована кабнинетска настава. Поред објекта у којој се налазе учионице, канцеларије, библиотека, информатички кабинет, школа располаже посебном зградом у којој се налазе двије радионице за наставу ТИО и мањом учионицом за извођење наставе физичког васпитања, јер школа нема фискултурну салу. Референце Спољашње везе Званичан сајт
ОШ „Драган Лукић” Нови Београд

ОШ „Драган Лукић“ једна је од основних школа на Новом Београду. Налази се у улици Неде Спасојевић 6 на Бежанијској коси. Школа је основана 2011. године на простору од 7500 m2 у оквиру акције „Школа за 100 дана”, а као дан школе прославља се 30. новембар. Током 2011/2012. године, школу су похађала 702 ученика, а она је потпуно прилагођена особама са инвалидитетом. Школа садржи 32 учионице, библиотеку, свечану вишенаменску салу, фискултурну салу, кухињу, школско двориште са игралиштем, атлетском стазом, теренима за кошарку, одбојку и рукомет, као и травнати терен за ниже разреде. У школи се уче енглески, француски и немачки језик. Име је добила по српском песнику за децу, Драгану Лукићу. Види још Бежанијска коса Градска општина Нови Београд Списак школа на Новом Београду Референце Спољашње везе Званични веб-сајт ОШ „Драган Лукић“ Нови Београд на сајту planplus.rs
ОШ „Дражевац”

Основна школа „Дражевац” се налази у месту Дражевац у општини Обреновац, Београд. Историјат Основна школа „Дражевац“ је основана 26. децембра 1957. године спајањем постојећих школа у Дражевцу и школа у Баљевцу и Конатицама. Касније су „Дражевцу“ припојене и школе у Пољанама и Јасенку. О школи Школу похађа 254 ученика, распоређених у 19 одељењa, а о њима бринe 47 запослених радника. Настава се одвија у једној смени, од 8:00 до 14:00 часова. У школи се одржавају разне ваннаставне активности. Први страни језик је енглески, који се учи од првог разреда, а други француски, који се учи од петог разреда. Матична школа у Дражевцу је савремена, осморазредна школа, у којој се налазе четири учионице намењене, за ученике млађих разреда, осам кабинета, за ученике виших разреда, фискултурна сала, библиотека, зборница, санитарни блок, кухињски блок, канцеларије администрације и вишенаменски хол. У једном делу хола се налази и бина на којој се одржавају разне кутурне манифестације. Дан школе се прославља 15. маја. У издвојеним одељењима наставу похађају ученици од првог до четвртог разреда, у одељењима која су углавном комбинована. У Пољанама је 2016. изграђена нова и савремена школа, док се у Баљевцу, Конатицама и Јасенку настава изводи у старијим и мање опремљеним објектима. Референце Спољашње везе Званични веб-сајт ОШ „Дражевац” на сајту Едукација ОШ „Дражевац” на званичном сајту општине Обреновац
ОШ „Душко Радовић” Нови Београд

Основна школа „Душко Радовић“ једна је од школа на Новом Београду. Налази се у новобеоградском Блоку 1 на адреси у Булевару Зорана Ђинђића 112. Школа је основана 13. августа 1961. године одлуком Народног одбора општине Нови Београд, под називом О.Ш „25. мај”. Почела је са радом 1. септембра 1961. године у згради ОШ „Иван Гундулић“ на Новом Београду. У том периоду, школа је имала 17 одељења, која су похађала 547 ученика. Било је 32 запослена лица, 11 учитеља, 13 сталних и хонорарних наставника, управитељ школе, секретар, домар и 5 чистачица. Због великог броја деце, изграђена је нова зграда школе „25. мај”, а пресељење у нову зграду одрађено је 15. маја 1962. године, када ју је похађало 667 ученика. У објекту се налазило шеснаест нових учионица, три кабинета, фискултурна сала, ђачка амбуланта, библиотека са читаоницом, школска кухиња и велика радионица за опште-техничко васпитање. Током прве године рада, школска библиотека поседовала је 650 књига. У новембру 1992. године школа је променила име у „Душко Радовић”, по српском песнику, писцу, новинару, афористичару и ТВ уреднику. Данас, школа има 20 учионица и већи део опремљених кабинета за наставу виших разреда. Поред библиотеке, школа поседује и рачунарску лабораторију. У школи постоји 16 одељења, као и зубарска ординација. У новембру 2018. године почела је комплетна реконструкција школе. Ради се на реконструкцији зграде и санацији дворишта, а рок за завршетак радова била је прва половина 2020. године. За то време, су ђаци похађали наставу у школама ОШ “Иван Гундулић”, Ђуро Стругар и Ратко Митровић. Референце Спољашње везе Званични веб-сајт ОШ „Душко Радовић“ Нови Београд на сајту planplus.rs
ОШ „Живојин Перић” Обреновац

Основна школа „Живојин Перић” налази се у селу Стублине, на 10 километара од Обреновца и 40 километара од Београда. Назив носи по српском правнику, политичару и дописном члану САНУ, Живојину Перићу. Историјат Школа је основана 1871. године. Школску зграду су тада чиниле две учионице и два ходника. Како се број деце увећавао, у село су пристизали и нови учитељи. За потребе њиховог становања, 1892. године сазидани су учитељски станови. Звање и положај управитеља школе у Србији је установљено 1901. године. Тако је и школа у Стублинама добила свог првог управитеља. Јак земљотрес, у марту 1922, прилично је оштетио школску зграду. Зидање нове зграде, припреме и само извођење радова, трајало је од 1926. до 1930. године. Нова школа, са три учионице, канцеларијом, ходником и просторијом за послугу, завршена је у марту 1930. После Другог светског рата, школа добија назив „Братство–јединство“, а 1971, на стогодишњицу постојања, установа се проширује новим, модерним објектом и фискултурном салом. Тај изглед школа има и данас. Од 2002. године школа носи име Живојина Перића. О школи Данас, у укупно 28 одељења, наставу похађа 541 ученик. Поред матичне школе у Стублинама, школа има и три издвојена одељења у околним селима: Трстеници, Пироману и Великом Пољу. У матичној школи, настава се изводи од 1. до 8. разреда, а у подручним одељењима од 1. до 4. разреда. Због удаљености школе од места становања, за ученике је организован свакодневни превоз ђачким аутобусима. Наставни и ваннаставни рад са децом обавља 15 учитеља и 35 наставника предметне наставе. Настава у матичној школи се одвија у 23 учионице. Настава се одвија у првој смени. Од школске 2010/2011. године, школа је опремљена једним информатичким кабинетом, а школа је добила на коришћење и три лаптопа и три пројектора. У школи ради библиотека са читаоницом, у чијем фонду се налази око 7.000 књига. Површину школског дворишта од 87 ари чини неколико травнатих и два спортска терена са трибинама, док укупна површина зграде износи 3.887 метара квадратних. Од страних језика, уче се енглески и руски. Референце Спољашње везе Званични веб-сајт Архивирано на веб-сајту Wayback Machine (27. децембар 2019) Основна школа „Живојин Перић” Архивирано на веб-сајту Wayback Machine (27. децембар 2019) на званичном сајту Општине Обреновац Основна школа „Живојин Перић” на сајту obrazovanje.info
ОШ „Змај Јова Јовановић” Београд

Основна школа „Змај Јова Јовановић” се налази на Вождовцу, једној од градских општина Београда. Име носи по српском песнику, преводиоцу и лекару, Јовану Јовановићу Змају. Историјат ОШ „Змај Јова Јовановић“ основана је 1868. године. Оснивач су грађани Савамале. Женска деца су почела да похађају школу 1893. Године 1901. спајају се мушка и женска одељења, тако да је ова школа постала мешовита. Тада је радила, односно изводила наставу, у приватној згради гвожђарског трговца Каратошића. Одатле се преселила у наменску, државну, зграду подигнуту у Босанској улици број 32. У њој је радила до 1941. године, када је бомбардована и срушена. Током Другог светског рата често је сељена, али је радила. По ослобођењу Београда, почиње са радом у згради Учитељске школе и проширује се за још пет нових одељења. Године 1946. прелази у поправљену зграду у улици Народног фронта број 37. Назив „Осмогодишња школа” добила је 1952. године. Настава се одвијала на српскохрватском језику. Касније се сели у насеље „Браће Јерковић“, Мештровићева број 19, општина Вождовац, где се налази и данас. Ђачки лист „Мали невен“ био је проглашен најбољим у Југославији. Излазио је осамнаест година и сваке године био награђиван: путовањем по Старој Грчкој, путовањем Вуковим стазама, Сребрном плакетом, Златном плакетом, Плакетом општине Вождовац, Октобарском наградом... Угасио се 1988. године из финансијских разлога. О школи Данас у овој школи наставу похађа више од 800 ђака, који су распоређени у 34 одељења. У школи је организован продужени боравак за ученике млађих разреда. Референце Спољашње везе Званични веб-сајт ОШ „Змај Јова Јовановић” на сајту Едукација